CELEX: 32021R2002
Language: el
Date: 2021-11-15 00:00:00
Title: Κανονισμός (ΕΕ) 2021/2002 του Συμβουλίου της 15ης Νοεμβρίου 2021 για την τροποποίηση του κανονισμού (ΕΕ) 2021/90 σχετικά με τον καθορισμό για το 2021 των αλιευτικών δυνατοτήτων στη Μεσόγειο θάλασσα και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων

17.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 407/1
               
            
         ΚΑΝΟΝΙΣΜΟΣ (ΕΕ) 2021/2002 ΤΟΥ ΣΥΜΒΟΥΛΙΟΥ
         της 15ης Νοεμβρίου 2021
         για την τροποποίηση του κανονισμού (ΕΕ) 2021/90 σχετικά με τον καθορισμό για το 2021 των αλιευτικών δυνατοτήτων στη Μεσόγειο θάλασσα και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2021/90 του Συμβουλίου (1) καθορίζει, για το 2021, τις αλιευτικές δυνατότητες στη Μεσόγειο και στον Εύξεινο Πόντο για αποθέματα ιχθύων και ομάδες αποθεμάτων ιχθύων. Με τον εν λόγω κανονισμό εφαρμόζεται στο πλαίσιο του ενωσιακού δικαίου το πολυετές σχέδιο διαχείρισης για την αλιεία καλκανιού στον Εύξεινο Πόντο (γεωγραφική υποπεριοχή 29) που εγκρίθηκε με τη σύσταση GFCM/41/2017/4 της Γενικής Επιτροπής Αλιείας για τη Μεσόγειο (ΓΕΑΜ), όπως τροποποιήθηκε με τη σύσταση GFCM/43/2019/3 της ΓΕΑΜ.
                  
               
                     (2)
                  
                  
                     Το 2021, κατά την 44η ετήσια συνεδρίασή της, η ΓΕΑΜ εξέδωσε απόφαση στην οποία διαπιστώνεται ότι, κατά τη διάρκεια του 2020, η Ευρωπαϊκή Ένωση δεν εκμεταλλεύτηκε πλήρως την ποσόστωση που της αναλογούσε για το καλκάνι και με την οποία εγκρίνεται η μεταφορά της αχρησιμοποίητης ποσόστωσης λόγω της έκτακτης κατάστασης που διαμορφώθηκε από την πανδημία COVID-19. Η απόφαση της ΓΕΑΜ θα πρέπει να εφαρμοστεί στο πλαίσιο του ενσωσιακού δικαίου.
                  
               
                     (3)
                  
                  
                     Συνεπώς, η κατανομή των αλιευτικών δυνατοτήτων στον Εύξεινο Πόντο, η οποία ορίζεται στον κανονισμό (ΕΕ) 2021/90, θα πρέπει να τροποποιηθεί ώστε να αποτυπώνει τις προσαρμογές των ποσοστώσεων της Ένωσης που θεσπίστηκαν από τη ΓΕΑΜ. Οι αλιευτικές δυνατότητες που προκύπτουν από τη μη πλήρη εκμετάλλευση θα πρέπει να κατανεμηθούν με βάση την αντίστοιχη συμβολή κάθε κράτους μέλους στην εν λόγω μη πλήρη εκμετάλλευση, χωρίς να τροποποιηθεί η κλείδα κατανομής που ορίζεται στον κανονισμό (ΕΕ) 2021/90 για την ετήσια κατανομή των συνολικών επιτρεπόμενων αλιευμάτων (TAC).
                  
               
                     (4)
                  
                  
                     Επομένως, ο κανονισμός (ΕΕ) 2021/90 θα πρέπει να τροποποιηθεί αναλόγως.
                  
               
                     (5)
                  
                  
                     Τα όρια αλιευμάτων που προβλέπονται στον κανονισμό (ΕΕ) 2021/90 εφαρμόζονται από την 1η Ιανουαρίου 2021. Συνεπώς, οι διατάξεις που εισάγονται με τον παρόντα κανονισμό όσον αφορά τα εν λόγω όρια αλιευμάτων θα πρέπει να αρχίσουν να ισχύουν το συντομότερο δυνατόν και να εφαρμόζονται αναδρομικά από την 1η Ιανουαρίου 2021. Η εν λόγω αναδρομική εφαρμογή δεν θίγει τις αρχές της ασφάλειας δικαίου και της προστασίας της δικαιολογημένης εμπιστοσύνης, καθώς οι σχετικές αλιευτικές δυνατότητες είναι αυξημένες και δεν έχουν ακόμη εξαντληθεί. Για λόγους επείγοντος, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποίηση του κανονισμού (ΕΕ) 2021/90
            Το παράρτημα VII του κανονισμού (ΕΕ) 2021/90 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. PODGORŠEK
            
         
         
            (1)  Κανονισμός (ΕΕ) 2021/90 του Συμβουλίου, της 28ης Ιανουαρίου 2021, σχετικά με τον καθορισμό για το 2021 των αλιευτικών δυνατοτήτων στη Μεσόγειο Θάλασσα και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων (ΕΕ L 31 της 29.1.2021, σ. 1).
      
      
         
            ΠΑΡΑΡΤΗΜΑ
            Στο παράρτημα VII του κανονισμού (ΕΕ) 2021/90, ο πίνακας αλιευτικών δυνατοτήτων για το καλκάνι στα ενωσιακά ύδατα στον Εύξεινο Πόντο αντικαθίσταται από τον ακόλουθο πίνακα:
            
               
                           «Είδος:
                        
                        
                           Καλκάνι
                        
                        
                           Ζώνη:
                        
                        
                           Ενωσιακά ύδατα στον Εύξεινο Πόντο – ΓΥΠ 29
                        
                     
                           
                              Scophthalmus maximus
                           
                        
                        
                           (TUR/F3742C)
                        
                     
                           Βουλγαρία
                        
                        
                           87,825 
                        
                        
                            
                        
                        
                           Αναλυτικό TAC
                           Δεν εφαρμόζεται το άρθρο 3 του κανονισμού (ΕΚ) αριθ. 847/96.
                           Δεν εφαρμόζεται το άρθρο 4 του κανονισμού (ΕΚ) αριθ. 847/96.
                        
                     
                           Ρουμανία
                        
                        
                           80,116 
                        
                        
                            
                        
                     
                           Ένωση
                        
                        
                           167,941 
                        
                        
                           
                               (*1)
                           
                        
                     
                           TAC
                        
                        
                           857 
                        
                     
            
               (*1)  Απαγορεύονται οι αλιευτικές δραστηριότητες, συμπεριλαμβανομένης της μεταφόρτωσης, της διατήρησης επί του σκάφους, της εκφόρτωσης και της πρώτης πώλησης, από τις 15 Απριλίου έως τις 15 Ιουνίου 2021.».